Üks teine huvitav tehnoloogia on Jüri "väsitamine" - kuna suvisel ajal on meil mõlemal  omad käigud ja niipalju ninapidi koos ei ole, kui pimedal talvel, siis on päris hea šnitt postitada aeg-ajal oma mugavalt diivanilt Facebooki seinale teateid stiilis "Tulin just trennist, sõitsin vastutuulega üksi 203 kilomeetrit", mida Jüri loomulikult tõe pähe võtab ja trenni tormab. Suure tõenäosusega õnnestub ta nõndamoodi enne 8. augustit viia vaimse ja füüsilise murdumise äärele ning siis ise TriStar läbi jalutades võitjana käed taeva poole tõsta! Nõndaks - kui varsti ilmub minult Facebooki teade, et ujusin kilomeetri 17 minuti ja 3 sekundiga (mis sest, et ma tegelikult ujuda ei oska!), siis palun panna "I Like" ilma liigsete küsimusteta - see kõik on võidu nimel!